Na temelju članka 28. Statuta Općine Kolan (Sl. Glasnik 8/13 i 1/18), Općinsko vijeće Općine Kolan, na 42. sjednici, održanoj 25. studenog 2020. godine, donijelo je:

 ODLUKU o II izmjenama i dopunama

 Odluke o zakupu poslovnog prostora

 Članak 1.

 U Odluci o zakupu poslovnog prostora, (Službeni glasnik Općine Kolan broj 1/18), mijenja se članak 3. st. 5. i glasi: „ Povjerenstvo iz stavka 3. ovog članka imenuje Općinsko vijeće, na vrijeme od četiri godine.“

 Članak 2.

Članak 15. st. 2. mijenja se i glasi : „ Početnu visinu zakupnine za poslovne prostore iz ove Odluke utvrdit će Općinsko vijeće posebnom odlukom ili u samoj odluci o raspisivanju natječaja.“

 Članak 3.

Članak 22. mijenja se i glasi: „Općinsko vijeće može odobriti davanje dijela ili cjelokupnog prostora u podzakup u slučajevima kada to ocijeni opravdanim.“

 Članak 4.

Članak 34.mijenja se i glasi: „ Općinsko vijeće će u roku 8 dana od stupanja ove Odluke na snagu, imenovati Povjerenstvo iz članka 3. St. 4. Odluke.

 Članak 5.

Članak 37. mijenja se i glasi :“ Općinsko vijeće će u roku osam dana od objave II Izmjena i dopuna ove Odluke donijeti Odluku o visini zakupnine poslovnog prostora iz članka 15. Ove Odluke.“

 Članak 6.

Ova Odluka stupa na snagu dan nakon objave u Službenom glasniku Općine Kolan.

KLASA:

URBROJ:

U Kolanu, studeni 2020.

 OPĆINSKO VIJEĆE OPĆINE KOLAN

 PREDSJEDNIK

 Ante Zubović